lflage/wiki-talks huggingface dataset:
Vita:Turing-teszt

message: "Ha nem feltétele egymásnak a tudat és az intelligencia, akkor egy gép tudata nem képes a teszt kérdéseinek megválaszolására."
Nem értem. Szerintem egy kis átfogalmazást megérdemel
Robogos vita 2014. június 9., 11:12 (CEST)
Kivettem, mert értelmetlen zagyvaság. Egyelőre még nincs szó "gépi tudatról". misibacsi*üzenet 2014. június 9., 14:41 (CEST)
thread_title:  Jó ez a mondat?
Vita:Sárköz (település)

message: :Kivágott rész:"### Általános Iskola - Şcoala cu clasele I-VIII Livada.
A 2006-2007-es tanévben a következő kéderek dolgoztak az iskolában:
* Igazgató/Manager: - CSÁKI FERENC - matematika tanár,
* Aligazgató: - Blaj Florica - román tanárnő,
* Ovónők: - Löckli Andrea, Tóth Erika, Sipos Mária,
* Tanitók: - Goga Elisabeta, Oniga Floare, Dragoş Viorica, Bărbuş Viorica, Hepcal Iuliana, Dindiligan Simona, Lupiscă Georgeta, Vântu Ioana,
* Tanitók: - Báncsi Jolán, Kovács Ibolya, Hanusz Tűnde (Bondici Judith), Bodnár Hajnalka, Gergely Angéla, Zichor Terézia, Ferenczi Éva, Lipcsei Beatrix,  Cziprok Izabela,
* Román nyelv - Blaj Florica, Micu Silvia, Tudoran Aurelia, Şulea Viorica,
* Magyar nyelv - Mihalca Orsolya (Kató Mónika),Tóth Cecilia,
* Angol nyelv - Csáki Valerica, Heinrich Ildikó, Răchitan Odetta,
* Matematika - Csáki Ferenc, Flontaş Margareta, Menyhért Enikő, Balog Emese, Hăşmăşan Ioana, 
* Történelem - Bonto Ştefan, Burlacu Noémi (Deák Éva),
* Földrajz - Szölösi Enikő,
* Biológia - Szomju Erika (Deţk Endre), Şunea Voichiţa, Bata Zsolt, 
* Fizika-Kémia - Seer Anna, Jócsák Ilonka,
* Ének-zene - Ifj.Csáki Ferenc,
* Torna - Kertész Juliána, Micu Bujor,
* Informatika - Seer Gyula,
* Technologia - Berinde Mircea,
* Hitoktatás - Bodor Angéla, Kudla György, Pop Ioan (Zele Ioan), Éles Ferenc,
### Mezőgazdaségi Liceum - Grup Şcolar Agricol Livada.
* Igazgató/Manager - Popescu Monica - filozófia tanárnő,
* Aligazgató - Nastai Rodica - mérnök,"
replies: text: A Wikipédiában nem szokásos iskolák tanári karának teljes körű szerpeltetése.--Linkoman 2007. augusztus 5., 12:46 (CEST)

message: * miért keveredik Livada Mică településsel?
* Újlak a rakta patak bal partján míg Sárköz a Rakta patak jobb partján
* Sárközújlak 1941
* Sárközújlak 1910
* Sárközújlak 1887
* Livada Mică 2023
* "A jelenlegi Sárközújlak két falu, Sárköz és Újlak összenövéséből jött létre..."
* PARTIUMI FÜZETEK 36., LIVAD SÁRKÖZÚJLAK, Anzik Albert
Mcsaba376 vita 2023. szeptember 29., 11:50 (CEST)
thread_title:  Sárközújlak és Sárköz ugyanaz a település (román nyelven Livada (2023))
Vita:Eliza (program)

message: A következő kijelentés problématikus:
"Az Eliza program a gyenge mesterséges intelligencia kutatásának egyik mérföldköve."
csak egy kis részlet az angol Wikipediából
"Weizenbaum said that ELIZA, running the DOCTOR script, provided a "parody" of "the responses of a nondirectional psychotherapist in an initial psychiatric interview."[1] "
Weizenbaum élete folyamán az ELIZA kisérlet után gyakran rámutatott,
hogy a számitógép veszélyes, egy "paródiával" ólcsó trükkel, 
a kutatás látszatát lehet kelteni.
Ez a probléma a "mesterséges intelligencia kutatásának", nagyon 
egyszerű csalással, ólcsón lehet sarlatánkodni
ezen a területen.  db007 vita 2010. április 8., 10:15 (CEST)
thread_title:  semmi mérföldkő, Weizenbaum, ELIZA egy paródia, nem gondolta komolyan
Vita:Róma és a Vatikán közös világörökségi helyszínei

message: területen kívüli = extraterritoriális (Olaszországban extraterrotirialitást élveznek), vagy Rómán kívüli (de Vatikán államhoz tartozó/Olaszországhoz tartozó, de Vatikáni tulajdonú/használatú)?– Dami vita 2008. augusztus 2., 02:49 (CEST)
thread_title:  Területen kívüli
Vita:Tomáš Garrigue Masaryk

message: A Csehszlovák Légió véletlenül nem a bolsevikok ellen küzdött? User:Doncsecz
Először tényleg, csak aztán a hazaengedésük fejében ők kapták el a Kolcsakot és adták át a bolsevikoknak. --Mathae Vita 2007. augusztus 5., 22:15 (CEST) 
Fontosnak tartom megjegyezni hogy míg Benes történelmi szerepét mindenki negatívan ítéli meg itthon, addig Masarykról sokan pozitívan vélekednek *(például: Romsics Ignác : Fejet hajthatunk Masaryk előtt). Pedig fontos szerepet játszott ő is a Felvidék + 1072000 magyar elszakításában. Ha rajta múlt volna akkor Magyarország és Csehszlovákia határa Vác - Tokaj vonalon húzódott volna, ezen fellül még közös határt akart  Yugoszláviával, sőt még tengeri kijáratot is. Igaz hogy gyengébb pillanataiban visszaadta volna nekünk a Csallóközt, de pozitív véleményeket vele kapcsolatban ez szerintem még nem indokolja. Azt is szokták emlegetni vele kapcsolatban hogy ő demokrata volt de ahhoz csak annyit fűznék hozzá, hogy még életében, illetve köztársasági elnöki hivatali idejében a születésnapja nemzeti ünnep volt, és törvény volt róla hogy csak úgy szabad leírni a nevét újságban hogy azt az oslboditel'  felszabadító jelzővel kell illetni.User:Nmate76
replies: text: Felesleges mosdatni, a fickót már az átkosban is gyűlölte minden magyar ember, mi ált. iskola alsó tagozatban azt mondogattuk a szünetben viccesen, hogy:

text: Maszarik vagy holnap szarik, én úgy pofon vágom, hogy beszarik! 91.83.17.38 (vita) 2009. december 3., 22:04 (CET)

message: Csak engem zavar, hogy minden szócikkben más időponttól elnök? 1918. november 14/16 vagy 1920? de facto/de jure, hogy is volt tulajdonképpen segítsetek! Kösz! Taz vita 2013. január 20., 15:47 (CET)
thread_title: Elnöksége

message: A BBC News portál új cikke szerint a csehek DNS-vizsgálatot kezdtek annak vizsgálatára, hogy maga Ferenc József nemzette volna Tomas Masaryk-ot egy Theresia Kropaczek nevű szakácsnőnek. Lásd:
http://www.bbc.com/news/38129757
*Will DNA test solve Habsburg imperial mystery?
*by Rob Cameron, BBC News, Hodonin, CZ, 29 Dec 2016
(Nem ritkaság az ilyen skandalum uralkodói körökben, Hunyadi János is például Luxemburgi Zsigmond királynak volt balkézről született fia egy erdélyi fogadósnőtől és ő is kormányzó lett.) 82.131.210.163 (vita) 2016. december 29., 12:17 (CET)
thread_title:  Apja neve I. Ferenc József?
Vita:David Yates

message: Egyrészt csonknak tűnik a szócikk, másrészt formázás is ráférne. Vajh' folytatja-e a munkát az eredeti szerző vagy részéről befejezett a szócikk? Filmfan 2007. augusztus 5., 19:30 (CEST)
thread_title: Észrevétel
Vita:Kerámia

message: A szócikkből a legcsekélyebb mértékben sem derül ki, mi az a kerámia. SyP 2007. augusztus 5., 19:52 (CEST)
replies: text: Ne szőrözzél már, Syp, szerinted az, hogy „a kerámia az emberiség nemesi levele”, nem épp eléggé egyértelmű??? Különben is, nem érthetjük mi a magasabb kádári eszméket. Pasztilla 2007. augusztus 5., 19:55 (CEST)
replies: text: :aha, kerámia=kutyabőr --Hkoala  vita 2007. augusztus 5., 20:10 (CEST)
replies: text: ::Ezt azért még cizellálni kellett volna. Adjak könyvlistát? Cca 1000 oldalnyi. --Lily15 üzenet 2007. augusztus 5., 20:16 (CEST)

text: :-DDDD Lily, tudhatnád, hogy nem a cizella a művészet, hanem a leglényeg megragadása egyetlen bekezdésben. Ha figyelmesen elolvasod, belátod, hogy ennél minimalistábban-művészibben nem lehet. Pasztilla 2007. augusztus 5., 20:18 (CEST)
A képaláírásokat le kellene fordítani. --Lily15 üzenet 2007. augusztus 6., 09:06 (CEST)

message: Fazekasság, fazekasművészet (márcsak az interwikikből kiindulva) nem helyesebb név lenne? Timur lenk disputa tettek 2007. augusztus 9., 16:23 (CEST)
* A kerámia szó és fogalom nem azonos a "fazekasság" szóval és fogalommal.
Athanáz9 2007. augusztus 11., 11:08 (CEST)
replies: text: És nem azonos a kerámia és a kerámiakészítés sem, pedig a cikk ezt a két fogalmat keveri, a hétköznapi pongyola nyelvhasználat átvételével. --Linkoman 2007. augusztus 11., 11:16 (CEST)
Vagy a cikk címét, vagy az iw-ket kell lecserélni. Az angol wikin van
*Ceramics (art) = kerámiaművészet
*Ceramic = kerámia
*Pottery = fazekasság
ennek a cikknek kerámia a címe, erre valaki behivatkozta a fazekasság iw-ket. Timur lenk disputa tettek 2007. augusztus 11., 11:31 (CEST)
Kicseréltem az iw-ket, csak az a gond, hogy ez a cikk kimondottan a művészi kerámiáról szól, miközben van ugye ipari vagy lakberendezési célú, hogy a kerámia fogpótlásról még ne is szóljak. --Lily15 üzenet 2007. augusztus 11., 11:43 (CEST)

text: szerk,ütk. után

text: köszönöm a hasznos útmutatást. Menjünk tovább: a kerámia fő jelentése: egy anyag. Ráadásul nemcsak a művészetben fordul elő, hanem pl. egészségtudatos takarókban is, töltőanyagként. Ezért a jelenlegi kerámia szócikk tárgyaként az anyagot ajánlom, kémiai, fizikai tulajdonságai bemutatását stb. A szó viszonyát a fajanszhoz, cseréphez, porcelánhoz, kőedényekhez, majolikához, Zsolnay Vilmos, eozin, Gubbio stb.
A kerémiakészítést külön szócikkbe kellene venni és kérdés, hogy ezen a címen a legjobb-e.

text: Javaslatom tehát az, hogy a szócik maradjon ezen a néven, és csak az anyagról szóljon. Ezután kiszedjük a nem idevaló anyagot és eldöntehtjük, mi legyen az angol ceramics-szal és a pottery-vel. Nos?--Linkoman 2007. augusztus 11., 11:46 (CEST)

text: Az enwiki mintájára legyen Kerámia, Kerámiaművészet és Fazekasság szócikk. Lehet, hogy ez elsőre három csonkot jelent, dehát így kezdődik… Timur lenk disputa tettek 2007. augusztus 11., 11:50 (CEST)

text: Logikus. Ez alapján el lehetne indulni. --Lily15 üzenet 2007. augusztus 11., 11:52 (CEST)
thread_title:  Cikknév
Vita:Képzeletbeli vonatok

message: Szerény véleményem szerint, ha már van ez a cikk, bőséggel elegendő a képzeletbeli vasutak cím, minthogy a kitalált ugyanazt jelenti, mint a képzeletbeli. Ennek megfelelően kelle ármozgatni, ám előtte még azt is átgondolni, hogy itten nem vonatokról van-e szó vasutak helyett, azaz a rendes cím: Képzeletbeli vonatok. Pasztilla 2007. augusztus 5., 22:08 (CEST)
Rendben, át is mozgatom!
--b.zsolt 2007. augusztus 5., 22:10 (CEST)
thread_title: vasútak

message: Ez tök jó cikk :) – Alensha  üzi 2007. szeptember 17., 21:10 (CEST)
Ez tök csúnya cikk, plusz sima felsorolás – Vince blabla :-) 2008. szeptember 27., 00:01 (CEST)
Hogy lehetne rendbeszedni? Legyen az egész táblázat? – B.Zsolt vita 2008. december 27., 16:07 (CET)
Ha nem lesz indokás a forma sablon miatt, le fogom szedni a sablont! – B.Zsolt vita 2008. december 31., 01:16 (CET)
Nekem tec-cikk, Vince elmehet a sunyiba és ott is maradhat. De a cím kicsit fura, csak nem tudok helyette jobbat. Mert így akár idekerülhetne az a vonat is, amit most elképzelek magamban :D  ~ Alensha  hö? 2008. december 31., 01:33 (CET)
Ja, a formát szerintem úgy értette, hogy vagy mind táblázatba legyen, vagy semmi, mert ez így felemás.  ~ Alensha  hö? 2008. december 31., 01:34 (CET)
thread_title: jó cikk
Vita:Munkások falva (Ahet-Aton)

message: nkevés a belső hivatkozás--Kádár Tamás  Megint vitatkozol?? 2007. augusztus 5., 22:51 (CEST)
ennyit lehet tenni bele, ha nem akarok minden apróságot belinkelni... – Alensha  üzi 2007. augusztus 5., 23:36 (CEST)
"70×70 méteren a település népessége 310 körül volt, a népsűrűség 15,65 fő/m ."
Szerintem 15,65 fő/négyzetmétert akartál írni, mert a 4900 m² leosztva 310 fővel az majdnem annyi, de az nem népsűrűség lenne, hanem épp a reciproka... A megadott adatokból a népsűrűség 63265,31 fő/km², az elég sűrű (Tokió: 5655 fő/km²). SyP 2007. augusztus 6., 16:01 (CEST)
Igen, négyzetméter akart lenni, de a többit nem értem, nem vagyok egy matekzseni... :) ez az adat volt megadva a forrásban. – Alensha  üzi 2007. augusztus 7., 17:26 (CEST)
De nem jön ki, akkor meg 15,81 négyzetméter/fő... SyP 2007. augusztus 7., 18:42 (CEST)
thread_title: Untitled
Vita:Beyoncé Knowles

message: Ez a táblázat így, lengyelül elég jó-e? Egyéb gondok..., mint pl. a táblázat belecsúszása a boxba.  OsvátA Palackposta 2007. augusztus 5., 22:58 (CEST)
Kicsit levagytok maradva, az angol Wikipédia már este frissült, miszerint Beyoncé 13 Grammy-díjas énekesnő. Nem ártana megjegyezni, mert ő az első női énekes, aki ennyit kapott. – Sbpaul vita 2010. február 1., 12:32 (CET)
beleírhatnád te is, nekünk van fontosabb dolgunk, mint nyomon követni a Grammy elértéktelenedését... Alensha 2010. február 1., 14:23 (CET)
Hahaha! Auch! Ez fájhatott! --Szaboci vita 2012. február 14., 11:39 (CET)
thread_title: Untitled
Vita:Batthyány-Strattmann László-díjasok listája

message: Ez a lista nem teljes, csak a 2004 utániakról találtam hivatalos közléseket.  Kiegészendő a 2004 előttiekkel, ill. sorban a 2006 utániakkal is. 
Infó: Magáról a díjról szóló Batthyány-Strattmann László-díj szócikk is majd szükséges lenne, de én magam NEM DOLGOZOM rajta, nem is kezdtem el, mert nem találtam kellő háttéranyagot. Akinek kedve van, és talál forrásokat, készítse el nyugodtan. (A névadó Batthyány-Strattmann László életrajzi szócikke már megvan). Akela 2007. augusztus 6., 12:39 (CEST)

message: A LAM szerkesztősége, szerkesztőbizottsága és tudományos tanácsadó testülete Batthyány-Strattmann László-díjban részesült tagjainak névsora 
* Dr. Ajkay Zoltán, 1998.
* Dr. Bálint Géza, 2000.
* Dr. Bánóczy Jolán, 2002.
* Dr. Böszörményi Nagy György, 2001.
* Dr. Eckhardt Sándor, 1997.
* Dr. Füredi János, 1995.
* Dr. Kapócs Gábor, 1997.
* Dr. Kapronczay Károly, 2003.
* Dr. Karádi István, 2001.
* Dr. Kendrey Gábor, 2002.
* Dr. Kiss János, 2001.
* Dr. Papp Zoltán, 1993.
* Dr. Préda István, 2003.
* Dr. Romics László, 2003.
* Dr. Újszászy László, 1999.
thread_title: Egyéb kigyűjtések

message: Az adományozás feltételei:
Azok részére, akik szakmai vagy közszolgálati munkájukkal hozzájárultak az egészségügyi, ellátás fejlesztéséhez, az e tevékenység során elért kimagasló teljesítmény vagy eredmény elismerésére adományozható.
Évente legfeljebb 40 fő kaphatja.
A díj neve magyar helyesírás szerint: Batthyány–Strattmann László-díj. Capras Dávid vita 2008. január 13., 18:32 (CET)
A név nincs helyesen írva? Akela vita 2008. január 14., 12:39 (CET)
thread_title: Szöveg (inkább a leendő [[Batthyány-Strattmann László-díj]] szócikkhez

message: A szócikkből ide áttettem ezt:
* 1995 október 27. Szabó Jánosné , a Kisújszállási Családsegítő Központ vezetője
Indok: Csak 1998 óta van a díj, visszamenőleges díjazásról nincs forrásom, nem tudom ellenőrizni. Ne tegyük vissza, csak ha lesz megbízható forrás hozzá. ( Difflink, a vonatkozó bejegyzés kelte és szerzője). Akela vita 2019. augusztus 22., 15:23 (CEST)
 Itt egy külső link, 1995-ös dátumot ír, de így is kétlem. Akela vita 2019. augusztus 22., 15:27 (CEST)
Kisbíró, Kisújszállás Önkormányzatának hírlevele, 2019. április 6. "In memóriam" írás, szintén 1995-ös dátummal. Akela vita 2019. augusztus 22., 15:39 (CEST)
Medical Online cikke, 2014. augusztus 18.  Magyar Arany Érdemkereszt polgári tagozat átadása, Szabó Jánosné, az Mozgássérültek Budapesti Egyesülete Angyalföldi csoportjának elnöke. Ugyanaz a személy? Névazonosság? Akela vita 2019. augusztus 22., 15:50 (CEST)
thread_title:  1995-ös díjazott?
Vita:Ősharasztok

message: Van egy kis gondom. Az ősharasztok nem egyenlő a Psilotumok és kígyónyelvpáfrányok kládjával. Amire én gondolok azok a Soó- és Hortobágyi-féle ősharasztok, melyek az új filogenetikai rendszertanban parafiletikus csoportot alkotnak. Kérem tehát a szerkesztőtársamat, hogy a Psilotumok és kígyónyelvpáfrányok egységének írjon külön szócikket. Köszönöm! user:szaga 2007. augusztus 6., 10:37
Nekem a témáról ugyan fogalmam sincs, viszont egy hasznosnak tűnő rendszertanozó oldalt szeretnék a figyelmetekbe ajánlani, az ITIS-t (Integrated Taxonomic Information System, http://www.itis.gov ). Azt hiszem, hogy a keresője segítségével különösebb angolismeret nélkül is jól lehet navigálni benne. Az élőlények nevét több nyelven is hozza (sajnos magyarul nem), és jól áttekinthető táblázatai vannak. Nemzetközi együttműködésben fenntartott „.gov” (állami?) oldal: amerikai, kanadai, mexikói, stb. rendszertani szakemberek munkájának eredménye.
16pxKarmelaposta 2007. augusztus 6., 11:38 (CEST)
thread_title:  Ősharasztok vs. kígyónyelvpáfrányok
Vita:Diane Keaton

message: Ez ugyan egy fokkal érthetőbb szöveg, mint a hétvégi Raul Julia-szócikk volt, de nekem most nincs időm belefogni a javításába. Majd később, ha addig valaki el nem végzi ezt a munkát. Filmfan 2007. augusztus 6., 13:32 (CEST)
thread_title: Magyar nyelvű szócikk magyarra fordítása
Vita:2007-es Formula–1 világbajnokság

message: Voltak személyi változások a csapatoknál.
Üdv
Kenny 2007. augusztus 8., 10:12 (CEST)
thread_title: Személyi változások

message: Kicsit meglepett, hogy a Ferrari kontra McLaren kémügyről egy szó sem esik a cikkben. Szerintem ez egy igen komoly történése volt a 2007-es szezonnak, a McLaren-re kiszabott büntetést pedig sporttörténelmi jelentőségűnek tartom.
thread_title:  Kémügy 007
Vita:Jászberényi Mátyás

message: Felmerül a kérdés, hogy a jelenlegi, rendkívül hiányos formájában van-e létjogosultsága ennek a cikknek. – Malatinszky vita 2012. február 12., 07:08 (CET)
*  Igen. Ti. igen, szubcsonk, és nem, szvsz nincs (létjogosultsága), hiszen egyszerűen nem derül ki, mitől fontos ez az ember.  ♥♥♥ Gubbubu12 ✍  2012. október 20., 11:45 (CEST)
Bővítés után nézted? --Hkoala  2012. október 20., 11:46 (CEST)
thread_title:  Szubcsonk?
Vita:Kultúra

message: A cikkből hiányoznak a források, hiányosan fedi le a fogalmakat, azok tárgyalása összemosódik, a megfogalmazás helyenként pongyola. - Xbspiro 2007. augusztus 6., 18:50 (CEST)
Javítottam és kiszedtem az ezoterikát. Majd wiki szabi után átírom az egész cikket, mert a téma ettől jobbat érdemel. – Szente vita 2012. szeptember 11., 02:51 (CEST)
thread_title: Lektorálás

message: „A kultúra kifejezés általános értelemben egy embercsoport szokásainak és hagyományainak összességét...” jelenti; olvasom a magyar Wikipédiában. A szócikk, amikor ki fog terjedni a mezőgazdaságra, népszokásokra, a háziiparra, a folklórra is, akkor közel fog állni a halmaz teljességéhez. OsvátA Palackposta 2014. október 14., 13:36 (CEST)
Anno át akartam írni, de sajna gigászi anyag és nekem kissé zűrös lett az off line életem. Talán majd egyszer. :( --Szente vita 2014. október 14., 16:01 (CEST)
thread_title:  Hiányosság
Vita:Bíró János (író)

message: Vungadunak a laptörténetben tett megjegyzésére ("Ezek egyelőre nem szubcsonkok: a közösség automatikusan cikkre érdemesnek nyilvánította az 1850 előtti szerzőket a Szinnyeiből") válaszul a következőket szeretném elmondani:
*Az 1850 előtt publikált magyar szerzőkre vonatkozó kivétel annak megítélésére vonatkozik, hogy az adott szerző nevezetes-e. Ennek alapján B.J. kétségkívül nevezetes (valószínűleg enélkül, pusztán a szokásos krtiériumaink alapján is).
*Irányelveink eléggé világosak annak tárgyában, hogy a szubcsonk-eljárás az 1850 előtt publikált magyar szerzőkre is érvényes, olyannyira, hogy a WP:SZUBCSONK éppen az ebbe a kategóriába tartozó Petőfi Sándorról szóló fiktív cikket hozza példának a szubcsonkra.
*Régen élt emberek cikkeit néha szubminimális tartalommal is megtarthatónak ítéljük, ha úgy látjuk, hogy bár fontosak, nem tudunk róluk többet, mint ami a cikkben említést kap. Az alábbiakban viszont kiderül, hogy B.J-vel nem ez a helyzet.
*B.J-ről tehát lehet cikk a magyar Wikipédiában, de annak meg kell felelnie a szokásos tartalmi minimumoknak. Aki egy ilyen cikk megírására kedvet érez, annak figyelmébe ajánlom a következőket:
**A forrásként említett Szinnyei-bibliográfia Biró néven, rövid I-vel említi a cikkalanyt, aki a cikkben viszont Bíró néven szerepel. Melyik a helyes?
**Ebben a forrásban van egy a Szinnyeinél némileg bővebb említés B.J-ről, további források megadásával. Ezek hasznosak lehetnek a cikk esetleges majdani megírásában.
**Különösen fontos lenne tisztázni azt, hogy B.J. nem azonos-e azzal a Biró Jánossal, aki 1739-től 1759-ig a kolozsvári Szent Mihály-templom plébánosa volt. (Ezt valószínűsíti, hogy a cikkalanynak a cikk szerinti egyetlen műve ebben az időszakban jelent meg, kolozsvári keltezéssel és egyházi témában.) Ha ez az azonosság megállapítható, akkor persze az eredeti szubcsonk-cikk tényanyaga is merőben más fénybe kerül. (Vö.: Petőfi Sándor (19. század), az 1848-49-es szabadságharc honvédhadnagya. Egyetlen megjelent műve a Vándorszínész korában Megyeri kezdetű tréfás verse.). A plébános Biró Jánosról gazdag irodalom található már az interneten is.
A téma tehát érdekes, megírásához jó munkát kívánok; a jelenlegi szubcsonkot viszont törlöm. A további szerkesztést megkönnyítendő a cikk jelenlegi szövegét kikommentezve a jelen vitalapra másolom. 
– Malatinszky vita 2011. július 2., 14:51 (CEST)
thread_title:  Szubcsonk
Vita:Vjacseszlav Mihajlovics Molotov

message: :Számos olyasmivel foglalkozik a cikk, amit nemcsak Molotovról lehet elmondani, hanem pl. főleg Sztálinról, de Kaganovicsról, Jezsovról stb. is. Azokban az életrajzokban is ugyanúgy szerepelnek ezek a tények? --Linkoman 2007. augusztus 6., 20:07 (CEST)
replies: text: Kellene :-)--Korovioff 2007. augusztus 6., 20:50 (CEST)

text: Engedelmeddel: a "körbehivatkozás"sal meg lehet oldani azt a csapdahelyzetet, hogy több politikus életpályája szempontjából egyaránt fontos események, tények vannak.

text: Ennek egy lexikonban nem az a módja, hogy ugyanazt leírjuk több politikusnál, hanem az, hogy kiemeljük önálló szócikké azokat az eseményeket, amelyekre az egyes életrajzokban csak utalunk. pl. a Molotov- Ribbentrop paktum önálló szócikket érdemel. Ahogy az 1956os forradalomnál ez olyan szépen sikerült, itt is a többlépcsős szerkesztés ajánlható: vannak általános, átfogó témájú  szócikkek, pl. a Szovjetunió története, vannak konkrétabbak pl. a Molotov -Ribbentrop paktum és vannak egészen konkrétak, mint Berija vagy a Westerplatte.

text: Szükség esetén konkrét szövegjavaslatokkal is megmutatom, hogyan gondolom. Üdv.--Linkoman 2007. augusztus 7., 11:48 (CEST)
Ez ésszerűen hangzik. A paktumot tényleg részletesen meg kell írni, lehet hogy rá is szánom magam. Most nekem úgy tűnik, a Molotov cikk talán még nincs túlírva, de mikor megvannak az alapcikkek, ezt menet közben felül is vizsgálhatjuk, rövidíthetünk és ahol meg az kell, részletezhetünk. Üdv, --Korovioff 2007. augusztus 7., 15:10 (CEST)
.Köszönöm a kedves válaszodat. Én nem "szigorból" mondom, amit mondok, csak a helyes arányokon töprengek. Rugalmasan, bármikor meg lehet ezt csinálni, akár azután is, hogy a Molotov cikket befejezettnek találod.Üdv.--Linkoman 2007. augusztus 7., 15:15 (CEST)
thread_title: Untitled

message: Biztos, hogy jó a miniszter meg miniszterelnök megjelölés? Pláne az infoboxban. Én mindig népbiztosnak meg a népbiztosok tanácsa elnökének hallottam emlegetni. De lehet, hogy tévedek. Tkarcsi vita 2008. február 17., 22:45 (CET)
1946-ban a Szovjetunióban újra bevezették a hagyományos "miniszter" és "minisztérium" kifejezéseket, de előtte valóban a "népbiztos" és "népbiztosság" volt használatban.– Joseyfalmouth vita 2018. március 10., 10:59 (CET)
thread_title:  Miniszter - népbiztos
Vita:Rapsóné vára

message: Én Rapsonné néven hallottam róla - vagy az már elavult alak? --Hkoala  vita 2007. augusztus 6., 20:22 (CEST)
Én is így ismerem (Rapsonné) . Irodalmi művekben is így szerepel. Akela 2007. augusztus 6., 20:25 (CEST)
A MAgyar Néprajzi Lexikonban is Rapsonné:  --Hkoala  vita 2007. augusztus 6., 20:59 (CEST)
thread_title: Elnevezése